VARAAIT
Kas sulle meeldib süüa teha? Kas sa järgid süüa tehes või küpsetades
täpselt retsepti? Milline küpsetamise või keetmise juhis on sinu arvates
hea? Kas sa saad aru, mida retseptis öeldakse, kas sa saad aru, mida see
tähendab? Minule on see küll üsna raske. Ma loen seda, ma loen ja loen.
Ma pean mitu korda lugema algusest peale ja eriti seda osa, kus öeldakse,
et kuidas need ained tuleb tegelikult segada. Ma üsna tihti ei saa aru.
See on soome keeles, aga kui pole harjunud lugema retsepte, siis see
käib üle mõistuse. Mida need lühendid tähendavad? Ma saan küll sõnadest
aru, aga ei suuda küpsetada mingit torti või muud ilma lisajuhisteta.
Ma pean naiselt küsima, mida tähendab jahuga üle riputamine või mõni muu
termin. Siiski on küpsetamisjuhis tehtud selleks, et selle järgi saaks
küpsetada, mitte ainult uurimiseks, et seda uuritaks. Sellel, kellele see
valdkond on tuttav, kook või sai valmib vaid heites pilku juhendile
ja see on valmis. Natuke täpsustab koguseid ja see on valmis, aga meie
hulgas on kindlasti ka neid, kes ei loe ega tee juhiste järgi vaid
küpsetavad oma peast, muudavad koguseid oma soovi kohaselt, kas
siis hea või halva lõpptulemusega. Piibel on antud meile elu juhiseks,
mitte küpsetusjuhiseks, kuigi mõni on ka seda üritanud. See on tehtud
selleks, et selle järgi võib elada, mitte ainult mõtisklemiseks ja
uurimiseks. Me räägime sel korral sellest, kas Piibli järgi võib elada.
Räägime ka sellest, et Piibel on elu juhis. Tere tulemast "Varaaita"!
VARAAIT
Miks paljud mõtlevad, et Piibli järgi ei saa elada? Piibli tekst tundub
üsna raskena. Sellest ei saa aru. Tundub, et see on nagu valet pidi
käes. Selles on ütelusi ja mõisteid, mis ei avane kohe. Piibli kultuuritaust
on erinev kui meie oma ja selle väärtushinnangud erinevad järsult
meie omadest. Aga kui me loeme seda, siis me vähehaaval pääseme selle
sisse. See on nagu küpsetamisega. Lisaks pole meil vaja jääda üksi
imestama Piibli juurde, et mis seal on. Näiteks kui etiooplasest
kojaülem luges Piiblit, küsis Filippus temalt, et kas sa saad aru
ka sellest, mida loed? Ja see vastas, et kuidas ma võin aru saada, kui
keegi ei selgita. Ja siis Filippus hakkas seletama Vana Testamendi
prohveteeringuid Jeesusest ja üllatavalt ruttu sai kojaülem aru,
millest jutt käib. Sest ta tundis Piibli Sõna juba varem. Piiblist
aru saamine eeldab terviku tundmist. Ühtede Piibli kohtade valguses me
saame aru teistest Piibli kohtadest. Piibli lugemist võib võrrelda kasvõi
võõra keele õppimisega. Piiratud sõnavaragagi saab hakkama, aga
Piibli mõistmiseks piisab siiski ainult lugemisoskusest.
Sellest õpib aru saama natukehaaval. Mida rohkem seda loed, seda rohkem
hakkad aru saama. Eri asi on sellised Piibli kohad, mida meil on raske
heaks kiita. On kohti, millest me ei saa õeti aru, aga on ka kohti,
mida meil on raske heaks kiita. Milliseid Piibli kohti on sul raske
heaks kiita? Üldiselt selliseid, mis võitlevad meie mõistuse vastu.
Selliseid, mis sõdivad meie loomuliku arusaama vastu õiglusest. Need on
sellised kohad Piiblis, mis sõdivad meie oma moraali vastu, justnimelt
meie oma moraali vastu. Sellised, mis võitlevad üldise arvamuse vastu.
Piiblis on palju selliseid kohti. Näiteks Jeesuse õpetused, kui
Jeesus ütles, et te olete kuulnud üteldavat, aga mina ütlen teile....!
Ja sellepärast on paljud solvunud Jeesuse peale. Ta esitas ja esitab
meile väljakutse üha uuesti, ta kutsub meid küsima, et kas su
mõistus on lõplikult usaldusväärne tõe mõõdupuu. Kas meie arusaam
õiglusest on õiglasem kui Jumala õigluskäsitlus? Milline on meie
moraal? Kas see on korras? Kas avalikul arvamusel on õigus või ei?
Kui me tahame uskuda Jeesusesse, siis me peame loomulikult uskuma
seda, mida Jeesus õpetas. Kui me ei usu Teda, siis meil on raske uskuda
Temasse. Aga kui me usume Teda on meil ka kergem uskuda Temasse.
Piiblis on palju selliseid kohti, kus Jumal nõuab meilt seda, mis meile
tundub täiesti võimatuna. Näiteks Jeesus ütles, et kui teil oleks usku
sinepiivakesegi võrra, siis te võiksite käskida seda mäge ja see
kukutaks ennast merre. Või Jeesus ütles, et mine ja müü kõik, mis sul
on ja anna vaestele. Või Ta ütles, et olge pühad nagu teie Taevane Isa
on püha. Või Ta ütleb, et kes ütleb end Issandas olevat, peab rändama
nagu Tema. Või kes vaatab naise peale himustades, on juba südames
temaga pattu teinud. Või, kes vihkab oma venda, on mõrtsukas. Et me
võiksime Piiblist aru saada ja sirutuda selle õpetuse poole, peame
endale selgeks tegema järgmised küsimused: kuidas ma suhtun Jumala
nõudmistesse? Mis minuga juhtub, kui ma ei tee nende järgi? Mil määral
ma olen seotud Jumala käskude ja nõudmistega? Mil määral ma võin
uskuda, et Jeesus täitis kõik käsud ja Jumala nõudmised minu eest?
Iga Piibli lugeja on kitsikuses, vähemalt vahel, nende nõudmiste ja
tingimuste pärast, mida Piibel on täis. Seal on palju seadusi ja määrusi.
Kõige selgemini on Jumala nõudmised väljendatud Moosese käsuõpetuses -
ka 10 käsus. Üks suur küsimus on, et kas Jumal tõesti eeldas iisraelilastelt
Piibli sõna, Moosese käsuõpetuse sõna-sõnalist täitmist. Kas Jumal
tõesti arvas, et rahvas peab kinni pidama 10 käsust? Jah! 5 Mo:
"Neetud olgu, kes ei pea sellesinase käsuõpetuse sõnu ega tee nende
järele!"Joosua raamatus öeldakse: "Ole ainult vahva ja hästi tugev, tehes
hoolsasti kogu käsuõpetuse järele, mille mu sulane Mooses sulle andis;
ära kaldu sellest ei paremale ega vasakule, et sa võiksid teha targasti
kõikjal, kuhu sa lähed!"
Kas Jumal teab, et ükski inimene ei suuda seda täita? Kinni pidada
kõikidest Piibli käskudest. Kas Jumal teab seda? Jah! On kirjutatud,
et ei ole ühtegi õiget, ei ole arusaajat. Kirjas roomlastele,
3. peatükis. Ei ole kedagi, kes otsiks Jumalat, kõik on läinud kõrvale,
kõik on saanud kõlvatumaks. Ei ole kedagi, kes teeks seda, mis on hea,
mitte kedagi, ei ühtainustki. Me teame, et käsuõpetuse sõnad kehtivad
nende kohta, kellel on käsk ja keegi ei või vastu vaielda vaid kogu
maailm läheb Jumala kohtu alla. Paulus ütleb, et mitte ükski inimene
ei saa Jumala ees õigeks mõistetud. Keegi ei saa mõstetud õigeks kinni
pidades käsuõpetusest, mitte keegi. Käsuõpetuse ülesanne on õpetada
meid tundma, mis on patt. Nii ütleb Roomlaste kirja uus tõlge, uus soome
keele tõlge. Kuidas siis Piibel võib inimestelt nõuda seda, mida nad
ei suuda ega ole võimelised tegema? Kordan. Seda küsimust kuuleb üsna
sageli. Miks siis Piibel nõuab inimestelt seda, milleks nad pole
suutelised? Kas Jumal ei tee valesti, kui kõigepealt kirjutab nii ranged
ukaasid, et keegi ei suuda neist kinni pidada ja siis mõistab hukka
igaühe, kes neid rikub? Kas Jumal poleks võinud teha Piiblit natuke
inimlikumaks, kergemini järgitavaks? Jumal on ilmutanud Piiblis oma
pühadust ja oma õiglust ja Tema pühadus nõuab täielikku kuuletumist
igalt inimeselt. Nende mängureeglitega, mis meil on, kellelgi pole mingit
võimalust kõlvata Jumalale, mitte mingit võimalust täita Tema nõudmisi,
anda mõõtu välja. Mitte mingeid võimalusi.
VARAAIT
Jumal lahendas selle probleemi tulles ise oma Pojas, Jeesuses, maa peale.
Ta elas täiusliku patuta elu ja suri meie pattude lepitamiseks. Jeesus
pidas kinni Moosese käsuõpetusest 100%-liselt. Temas polnud mingit
väärust, mitte ühtegi valet mõtet, vale sõna, vale suhtumist ja Jeesuse
täiuslik seaduskuulekus, Tema elu, arvati meile õiguseks. Kui me usume,
et Tema suri meie eest, lepitas meie üleastumised, me saame osalisteks
selles. Jumal arvab selle meile õiguseks. Paulus ütles selle kohta:
"Aga nüüd on Jumala õigus, millest käsk ja prohvetid tunnistavad,
ilmutatud ilma käsuta, see Jumala õigus, mis tuleb Jeesuse Kristuse
usu kaudu kõikidele, kes usuvad; sest siin ei ole ühtki vahet; sest kõik on
pattu teinud ja on Jumala aust ilma ning mõistetakse õigeks täiesti
muidu, tema armust, lunastuse läbi, mis on Kristuses Jeesuses,"
Aga nüüd, aga nüüd - need on minu arvates maailma kõige toredamad
sõnad. Aga nüüd meid ei mõõdeta selle põhjal, kui hästi me peame
Moosese antud seadusi ja käskusi. Nüüd arvatakse Jeesuse lepitustöö
meile kasuks ilma meie kõlblikkuseta. Aga nüüd meid mõõdetakse selle järgi,
milline oli Jeesus, mitte meie oma suutlikkuse ja ürituste järgi. Aga
nüüd me ei pea enam üritama täita Moosese käsuõpetust, et saada
päästetud, me võime sirutuda Piibli Sõna kohaselt toetudes sellele, et
meid on juba päästetud Jeesuses. Kui me loodame Jeesuse peale me
pole enam käsuõpetuse armu all. Käsuõpetus päästeteena on käidud
lõpuni. Käsuõpetus enam ei purusta meid. Käsk ei saada meid enam
hukatusse, me võime tulla Jeesuse juurde sellistena nagu me oleme,
ilma parandamiseta. Üks naljakas joon, igal kevadel inimesed hakkavad
käima jõusaalis, aga mõned ei taha minna jõusaali sellepärast, et nad
arvavad, et nende keha on nii halvas seisus, et selle peaks saama enne
korda, et ma julgeksin minna jõusaali. Sageli tundub, et ka Jumala suhtes
on sama asi, me proovime parandada ennast enne, et me võiksime tulla
Jumala juurde armu saama. Piiblit tuleb lugeda teatud prillidega. Me
võime lugeda seda Jeesuse tehtud töö kaudu. Me enam ei järgi käsuõpetust,
et saada päästetud, vaid kuna me oleme päästetud, siis me tahame olla
Jumalale meelepärased. Kristlane järgib Jumala tahet, kuna see on
Tema tahe, kuna see on hea ja õige. Ka Uues Testamendis on palju juhiseid
ja nõuandeid ja otseseid käskusid ja ka neid pole mõeldud täitmiseks
seetõttu, et saaksime päästetud. Ka need on antud meile kaitseks ja abiks.
VARAAIT
Piibli sõna ei antud meile siiski ainult lugemiseks, kuulamiseks,
tundmiseks vaid ka selle järgi elamiseks. Jeesus ütles kuulajatele:
"Aga miks te mind hüüate: Issand, Issand! ega tee, mida ma ütlen?
Igaüks, kes tuleb minu juure ja kuuleb mu sõnu ning teeb nende
järele - ma näitan teile, kelle sarnane ta on. Ta on inimese sarnane,
kes maja ehitades kaevas ja võttis sügavasse ning rajas tema aluse
kaljule. Kui siis suurvesi tuli, murdus vool vastu seda maja ja ei
suutnud seda kõigutada, sest see oli hästi ehitatud. Aga kes kuuleb ega
tee, see on inimese sarnane, kes maja rajas maa peale ilma aluseta;
ja voolav vesi rõhus selle vastu ja see langes kohe kokku; ja selle maja
varisemine oli suur!"
On tähelepanuväärne, et Jeesus ei ütle siin, et Piibli sõna on see kalju,
mille peale me peaksime ehitama oma elu. Ei, Ta ütleb, et Piibli sõna järgi
elamine annab meile aluse, mille peal meie elu ei varise kokku. Sõna
kuulmine ja selle sobitamine oma ellu on üksteisega lähedalt seotud.
Kui me ei püüa elada Jeesuse sõnade kohaselt, meie elu variseb kokku
nagu liivale ehitatud maja, elu tormid viivad selle kaasa ja torme jätkub.
Kui Piibli sõna ei juhi meid, siis avalik arvamus ja meie mugavus
valitsevad meie elus ja siis me teeme valesid otsuseid üks teise
järel ja me jõuame tupikusse suhetes ja majapidamises ja töös jne. Lõpuks
peame olema igavesti lahus Jumalast. Aga kui me sirutume Jeesuse sõnade
kohaselt, siis meie elu ei varise kokku õnnetustes. Jeesuse sõnade
kohaselt elamine ei kaitse meid kõigi elutormide eest. Ma kordan.
Jeesuse sõnade kohaselt elamine ei kaitse meid kõigi elutormide eest,
sest iga inimene satub tormidesse, igaüks. Aga sirutudes Piibli sõna
kohaselt, töötuse, haiguse või üksinduse rünnakud ei vii meie elu
kaasa. Meiega läheb nagu selle ühe majaga orkaani ajal Hiking Court'is,
Texases, kõik teised majad viis torm kaasa peale ühe maja. Kui vaadata
ühte pilti, kus see üks maja seisab nende kõikide kokku varisenud majade
keskel. See on väga võimas pilt selle Piibli tõe kohta, kus Jumal manitseb,
et ole sõna tegijad, mitte ainult selle kuuljad, pettes iseend.
Jakoobus ütleb: "Aga olge sõna tegijad ja mitte üksipäinis kuuljad,
iseendid pettes. Sest kui keegi on sõna kuulja ja mitte tegija, siis on
ta mehe sarnane, kes vaatab oma ihulikku palet peeglis. Ta vaatas
ennast, läks minema ja unustas varsti, missugune ta oli. Aga kes vabaduse
täiusliku käsu sisse kummardades on vaadanud ja jääb selle juure, ei ole
unustav kuulja, vaid on teo tegija; see on õnnis oma tegemises."
Meil Soome kristluses rõhutatakse väga palju õiget mõistmist, õiget
õpetust ja need on oluline osa kristlase elust, need on oluline osa
Piibli uurimisest ja lugemisest, aga Piibli sõna kooskõlastamisest oma
igapäevase praktilise eluga, oleme me minu arvates Soomes täitsa
lapsekingades. Seda ei rõhutata, ei julgustata ega toetata seda.
Me oleme meistrid seletama, miks see peatükk või miks see peatükk
tegelikkuses ei tähenda seda või et, miks keegi ei või selle järgi elada.
Näiteks me võime naerda ameeriklasi, kes iga Piibli peatüki juures küsivad,
"how to", kuidas seda võiks rakendada praktikas. Neil on riiulitäite kaupa
"how to"-raamatuid kõige erinevamate teemade kohta. Me oleme nagu teises
äärmuses. Kuigi see "how to" võib kristluses minna äärmusesse, on meil
sellest õppida. Jakoobus võrdleb Jumala sõna kuulmist ja lugemist
peeglisse vaatamisega. Tal on meeles kaks meest, teine vaatab peeglist,
kust ta näeb oma peegelpilti. Selline peegel ei suuda kedagi muuta, sealt
kontrollitakse vaid, kas juuksed on hästi, ega silmavärv pole laiali
läinud jne. Ja kui kõik ei meeldi, siis kohendatakse ja minnakse edasi.
Meile on omane lugeda ka Piiblit sedasi. Me näeme siit ennast ja
masendume ja üritame muutuda oma jõuga, teha nagu seal öeldakse, aga
kui me ei suuda, siis me natuke peidame pealmisi vigu ja üritame
unustada kogu selle koleda tegelikkuse iseenda kohta. Moosese käsuõpetus
ja kõik teised Piibli nõudmised on enamusele inimestest selline peegel.
Me näeme sealt iseennast, me näeme, millised me peaksime olema, aga mida
me ei ole. Neis nõudmistes enestes pole väge meid muuta. Isegi kui me
passime maailma lõpuni sellesse seadusepeeglisse, mis ütleb, milline
ma peaksin olema, ma ei muutu. Sellepärast paljud lahterdavad Jumala
manitsused oma tegelikkusest ja eraldavad need oma igapäevasest
elust eraldi kategooriaks kuskil kaugel. Nad mõtlevad, et Piibel
võib olla tõde, see võib olla kasulik usulises tegelikkuses ja võibolla
kord nädalas, aga igapäevase elu juhiks see on liiga raske, liiga
palju nõudev, keegi ei suuda selle järgi elama. Aga Jakoobusel on
meeles teine mees, kes vaatab täiuslikku seadust. On olemas peegel,
mis muudab meie elu. On olemas seadus, mis ei purusta meid ja see
seadus on evangeelium Jeesusest. Kristus täitis seaduse meie eest
nii, et meil pole seda vaja enam täita selleks, et me saaksime päästetud.
Täiuslik käsk on täidetud käsk. Kui me vaatame evangeeliumipeeglisse,
see muudab meid, see tekitab meis tahtmise elada Jumala tahte järgi,
see annab meile motivatsiooni ja see annab meile jõu. Jumala
evangeeliumis, mille on kirjutanud Matteus, Markus, Luukas ja Johannes
ja ka kirjades, selles on vägi, mis meid muudab. Kui me loeme Piiblit
läbi Jeesuse, tema täidetud töö läbi, on meil võimalik sirutuda Jumala
tahte kohaselt. Kui me ebaõnnestume ja teeme valesti, teeme pattu, siis
meil on võimalus saada andeks ja sellepärast meid ei purusta see,
kui me loeme Piiblit. Meil on alati uus algus. Jeesus ütleb, et jätkame
koos uuesti. Saad andeks, jätkame koos uuesti. Palvetame koos!
Jeesus, tänu selle eest, et sa näed, kuidas me sageli loeme Piiblit
selliste prillidega, et ega ma nagunii ei suuda sellest kinni pidada, see
ainult purustab, ahistab. Issand, ava meile sealt neid tõotusi, mida
seal leidub tohutul hulgal. Tänu, Jeesus, selle eest, et Sa oled
lepitanud meie patud Kolgata ristil. Sina ütlesid, et see on täidetud ja
me võime uskuda, et käsk on täidetud meie eest ja me võime asetada selle
omale kohale. Tänu, Jeesus, selle eest! Õnnista, Jeesus, igaüht, kes
seda praegu vaatab! Õnnista ja anna oma rahu südamesse! Sina oled
täitnud käsu ja mul pole tarvis üritada kinni pidada käsuõpetusest,
et saada päästetud, Sa oled päästnud mind, Jeesuse nimel, aamen!
Tänan, et olid vaatamas "Varaaita"! Kui sa tahad osaleda "Varaaida"
saate valmimises ja kulude kandmises, sa võid helistada sellel numbril,
mis on ekraani alaosas.
Ja sedasi sa võid omalt poolt teha võimalikuks nende saadete jätkumise.
Me oleme tänulikud igasuguse toetuse eest ja selle eest, et sa vaatad neid.
Kohtume jälle kahe nädala pärast "Varaaidas". Seniks aga õnnistust!
Tõlge: Ülle Kapanen